text: Garagebrand bredte sig til villa
  15 juni 2016 kl. 06.49
  Onsdag morgen fik beboerne i en villa på Septembervænget i Kolding en brat opvågning, da flammer fra en brand i husets garage bredte sig.
  Branden blev opdaget ved 5-tiden og beboerne slap ud i tide - men huset er meget brand- og vandskadet, oplyser Sydøstjyllands Politi.
  - Branden er efter alt at dømme opstået i carporten og har bredt sig til huset, siger vagtchef Lars Grønlund, Sydøstjyllands Politi, til TV SYD.
  